wickkiey/tamil-wikipedia-chunked huggingface dataset:
# இக்கட்டு (சதுரங்கம்)

சதுரங்கத்தில், **இக்கட்டு** அல்லது **சாத்தியமான நகர்வற்ற நிலை** (*Stalemate*) என்பது முற்றுகைக்காளாகாத வேளையில் ஒரு போட்டியாளரால் எந்தவோர் ஏற்றுக்கொள்ளக்கூடிய நகர்வையும் செய்ய முடியாத நிலை ஆகும். சாத்தியமான நகர்வற்ற நிலை ஏற்பட்டால் அப்போட்டி சமநிலையில் முடிவடையும். சதுரங்க விதிமுறைகளுள் சாத்தியமான நகர்வற்ற நிலையும் அடங்குகின்றது.  
19ஆம் நூற்றாண்டிலேயே, சாத்தியமான நகர்வற்ற நிலை ஏற்பட்டால் போட்டி சமநிலையாக முடியும் எனும் விதி கொண்டு வரப்பட்டது.  
சில சதுரங்க வகைகளில் சாத்தியமான நகர்வற்ற நிலையை ஏற்படுத்தும் நகர்வை மேற்கொள்ள முடியாது. முரண்சதுரங்கத்தில் சாத்தியமான நகர்வற்ற நிலை ஏற்பட்டால், அது சமநிலையாகக் கருதப்பட மாட்டாது.
# இக்கட்டு (சதுரங்கம்)

## ஆட்டத்தினிறுதியில் சாத்தியமான நகர்வற்ற நிலை

### ஆனந்து எதிர் கிராம்னிக்கு

2007 உலகச் சதுரங்கப் போட்டியில் விசுவநாதன் ஆனந்துக்கும் விளாடிமிர் கிராம்னிக்குக்கும் இடையில் இடம்பெற்ற போட்டியில், கறுப்பானது *f5*இலுள்ள காலாளைக் கைப்பற்றிச் சாத்தியமான நகர்வற்ற நிலையை ஏற்படுத்தியது (வேறு எந்தவொரு நகர்வும் கறுப்பைத் தோல்வியடையச் செய்யும்.).
# இக்கட்டு (சதுரங்கம்)

## ஆட்டத்தினிறுதியில் சாத்தியமான நகர்வற்ற நிலை

### கோர்ச்னோய் எதிர் கார்ப்பொவு

1978 உலகப் போட்டியில் விக்டர் கோர்ச்னோய்க்கும் அனத்தோலி கார்ப்பொவுக்கும் இடையில் இடம்பெற்ற போட்டியின் 124ஆவது நகர்வில் சாத்தியமான நகர்வற்ற நிலை ஏற்பட்டது. இங்கே, வெள்ளை அமைச்சர் பயனற்றது. அதனால் *a8*ஐத் தனது தாக்குதலின் கீழ் வைத்திருக்கவோ *a4*இல் உள்ள கறுப்புக் காலாளைத் தாக்கவோ முடியாது. வெள்ளை அரசன் கறுப்புக் காலாளை நோக்கிச் சென்றால் கறுப்பு அரசன் *a8*இற்குச் சென்று கோட்டையை அமைத்து விடும். ஆனாலும் இரு போட்டியாளர்களும் ஒப்பந்தம் மூலம் போட்டியைச் சமநிலையாக்க முன்வரவில்லை. சாத்தியமான நகர்வற்ற நிலைக்கு கார்ப்பொவை உட்படுத்தியமை தனக்கு மகிழ்ச்சியைத் தந்ததாக விக்டர் கோர்ச்னோய் குறிப்பிட்டார்.
# கப்பல் கோவை

**கப்பல் கோவை** நூலைக் **கருமாணிக்கன் கப்பல் கோவை** எனவும் வழங்குவர்.  
கப்பலூர் என்பது ஓர் ஊரின் பெயர். இவ்வூரில் வாழ்ந்த வள்ளல் கருமாணிக்கன். இந்தக் கருமாணிக்கன் மீது பாடப்பட்ட நூல் கப்பல் கோவை. இதன் ஆசிரியர் பெயர் தெரியவில்லை. கப்பல் கோவை நூலில் 398 பாடல்கள் உள்ளன. இந்த நூலின் காலம் 14ஆம் நூற்றாண்டு.
# கப்பல் கோவை

## பொருள்கரப்புப் பாடல்

இதில் உள்ள பொருள்கரப்புப் பாடல் தமிழ் எண் குறியீட்டு எழுத்துகளைக் கூறிக் கருத்தை விளங்க வைக்கிறது.  
<poem>
;பாடல்
ககரம் பிறந்தசொல் வான்கரு மாணிக்கன் கப்பல்வெற்பில்
உகரம் படைத்திருந் தோம்மில்லை யேஉன்னைப் பெற்றபின்பு
வகரம் பிடித்துவந் தாரிலை யேயென்ன மாயம்செய்தாய்
அகர இகரத் தனமாக்கி வைத்த அருமகவே
</poem>
;பொருள்
:ககரம் பிறந்தசொல் – ஒருசொல் (க – ஒன்று)
:உகரம் படைத்திருந் தோம்மில்லை – இரண்டுபட்டோமில்லை (உ – இரண்டு)
:வகரம் பிடித்துவந் தாரிலை – கால் பிடித்து வருபவர் இல்லை (வ – கால்)
:அகர இகரத் தனமாக்கி – எட்டரை தனம், எட்டும் என் இடுப்பைத் தனமாக்கிய மகன் (அ –எட்டு, இ – அரை)
# கப்பல் கோவை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# ஜெரார்டு பீட்டர்சு அல்ஃப்ட்

**ஜெரார்டு பீட்டர்சு அல்ஃப்ட்** (*Gerard Pietersz. Hulft*, ஆம்ஸ்டர்டாம், 12 திசம்பர் 1621 - கொழும்பு, 10 ஏப்ரல் 1656), என்பவர் டச்சு இராணுவத் தளபதி. இவர் 1655 ஆம் ஆண்டில் இலங்கைக்கு அனுப்பப்பட்டார். அங்கு இடம்பெற்ற போரில் கொல்லப்பட்டார்.
# ஜெரார்டு பீட்டர்சு அல்ஃப்ட்

## வாழ்க்கை

பீட்டர் அல்ஃப்ட் என்னும் மது உற்பத்தியாளருக்கு இளைய மகனாக நெதர்லாந்தில் ஆம்ஸ்டர்டம் நகருக்கருகில் லாஸ்டேஜு என்ற இடத்தில் பிறந்தவர் ஜெரார்டு அல்ஃப்ட். தந்தை உள்ளூர் காவல் அதிகாரியாகப் பணியாற்றியவர். ஜெரார்டு அல்ஃப்ட் சட்டக் கல்வி கற்று 1645 ஆம் ஆண்டில் நகரப் பேரவைக்கு செயலாளராகப் பதவியேற்றார். இப்பதவியில் அவர் 1653 வரை பணியாற்றினார். 1652 இல் இவர் பண முதலீடு செய்த சரக்குக் கப்பல் ஒன்று பிரித்தானியரால் கைப்பற்றப்பட்டது. இந்நிகழ்வின் பின்னர் இடம்பெற்ற போரில் 24 மாலுமிகளுடன் அல்ஃப்ட் பங்குபற்றினார். போருக்குப் பின்னர் இவர் பணியாற்றிய நிறுவனத் தலைவருடன் இடம்பெற்ற சர்ச்சை ஒன்றை அடுத்து தனது பதவியை இழந்தார்.  
டச்சுக் கிழக்கிந்தியக் கம்பனியில் அப்போது இவரது சகோதரர் யோன் ஆளுனநாரக இருந்தார். கம்பனியில் இணைந்த அல்ஃப்ட் ஏப்ரல் 1654 ஆம் ஆண்டில் ஜகார்த்தா சென்றார். இவர் தன்னுடன் டச்சு கிழக்கிந்தியாவின் ஆளுனராகவோ அல்லது பணிப்பாளராகவோ நியமனம் பெறுவதற்கான கடிதங்களையும் கொண்டு சென்றார். ஆறு மாதங்கள் பயணத்தின் பின்னர் அக்டோபரில் பத்தாவியா வந்திறங்கிய அல்ஃப்ட் டச்சுக் கிழக்கிந்தியாவின் பேரவையில் இணைந்தார். ஆகத்து 1655 இல் டச்சுக் கிழக்கிந்தியாவில் ஆளுனர் நாயகமாகப் பதவியில் இருந்த யோவான் மத்சாக்கர் ஜெரார்டை 1120 கடற்படையினருடன் 11 கப்பல்களில் இலங்கைக்கு அனுப்பினார். இலங்கையை அப்போது கைப்பற்றி வைத்திருந்த போர்த்துக்கேயரைக் கலைப்பதே அவர்களது நோக்கமாக இருந்தது. 1655 செப்டம்பர் நடுப்பகுதியில் நீர்கொழும்பு வந்தடைந்தனர். இலங்கையில் தங்கியிருந்தபோது இலங்கையின் செல்வாக்குமிக்க அரசனாக இருந்த இரண்டாம் இராஜசிங்கனின் நட்பபைப் பெற்றார் அல்ஃப்ட்.  
இலங்கை வந்திறங்கிய அல்ஃப்டும் அவரது படையினரும் மகோனாவில் இருந்து பாணந்துறை வரை சென்று போர்த்துக்கேயர்களுடன் போரிட்டனர். 1655 அக்டோபரில் களுத்துறைக் கோட்டையைக் கைப்பற்றினர். அதன் மூலம் கொழும்பைக் கைப்பற்ற முனைந்தனர். 1655 நவம்பர் 12 இல் இவர்களது தரப்பில் 300 பேர் கொல்லப்பட்டனர், மேலும் 350 பேர் காயமடைந்தனர். ஆறு மாதங்களின் பின்னர் 1656 ஏப்ரல் 10 இல் இடம்பெற்ற சண்டையில் அல்ஃப்ட் வலது தோளில் காயம்பட்டு இறந்தார். ஒரு மாதத்தின் பின்னர் கொழும்பு நகரம் டச்சுக்களிடம் வீழ்ந்தது. இவரது உடல் பூக்களாலும், பழங்களாலும் அலங்கரிக்கப்பட்டு காலிக்குக் கொண்டு செல்லப்பட்டது..
# ஜெரார்டு பீட்டர்சு அல்ஃப்ட்

## நினைவிடம்

ஜெரார்டு அல்ஃப்டின் நினைவாக, கொழும்பு நகரில் அவரது தலைமையகம் அமைந்த இடத்திற்கு டச்சு குடியேற்றவாதிகளால் "அல்ஃப்ட்'ஸ் டோர்ப்" (*Hulft's Dorp*, அல்ஃப்ட்டின் கிராமம்) என்ற பெயர் வழங்கப்பட்டது. இப்போதும் இது அல்ஃப்ட்ஸ்டோர்ப் (*Hulftsdorp*) என்ற பெயரிலேயே வழங்கப்படுகிறது.. இங்கு இலங்கை உச்சநீதிமன்றம், மேன்முறையீட்டு நீதிமன்றம் ஆகியன அமைந்துள்ளன.
# கருமாணிக்கன்

**கருமாணிக்கன்** என்னும் பெயரில் இருவர் இருந்தனர். இருவரும் அண்ணன் தம்பியர். தொண்டைமான் வழியில் வந்தவர்கள்.  
ஒருவன் மாரீங்கூர் கோயிலுக்கு நிலம் வழங்கியவன்.  
மற்றொரு கருமாணிக்கன் என்பவன் கப்பல் கோவை என்னும் நூலின் பாட்டுடைத் தலைவன் இவன் புதுக்கோட்டைச் சீமையில் உள்ளது கப்பலூர், துவரங்குறிச்சி என்னும் ஊர்களையுடைய பகுதிகளை ஆண்டுவந்த குறுநிலமன்னன். பாண்டியனுடைய படைத்தலைவன். பாண்டியனுக்கு உட்பட்ட ஆட்சித் தலைவன்.
# கருமாணிக்கன்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# தேசிய நெடுஞ்சாலை 36 (இந்தியா)

**தேசிய நெடுஞ்சாலை 36** (என். எச் 36) இந்தியாவின், தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை ஆகும். இதன் மொத்த நீளம் 334 கி.மீ. (208 மைல்) ஆகும். இது தமிழ்நாட்டில் இருக்கும் விக்கிரவாண்டி மற்றும் மானாமதுரை இரண்டையும் இணைக்கும் தேசிய நெடுஞ்சாலை. மாநில நெடுஞ்சாலை 8 (SH 8) என்பது தேசிய நெடுஞ்சாலை (45சி)யாக மாற்றியமைக்கப்பட்டது பின்னர் NH 36 ஆக மாற்றியமைக்கபட்டது.
# தேசிய நெடுஞ்சாலை 36 (இந்தியா)

## வழித்தடம்

கோலியனூர் (விழுப்புரம்) - பண்ருட்டி - நெய்வேலி (NLC) - வடலூர் - சேத்தியாத்தோப்பு - அணைக்கரை - திருப்பனந்தாள் - கும்பகோணம் - பாபநாசம் - தஞ்சாவூர் - கந்தர்வகோட்டை - புதுக்கோட்டை - திருமயம் - திருப்பத்தூர் - சிவகங்கை
# தேசிய நெடுஞ்சாலை 36 (இந்தியா)

## விரிவாக்கம்

தேசியநெடுஞ்சாலை 36(முன்பு தே.நெ 45C), 164கி.மீ நீளமுள்ள விக்கிரவாண்டி - கும்பகோணம் - தஞ்சாவூர் பாதையானது நான்கு வழி சாலையாக மேம்படுத்த முன்மொழியப்பட்டது. முதலில் இந்த திட்டம் விக்கிரவாண்டி - மீன்சுருட்டி வரை நான்கு வழி பாதையாகவும், பின்பு மீன்சுருட்டி - தஞ்சாவூர் வரை, 'நடைபாதைகளுடன் கூடிய இரு வழிப்பாதைகளாகவும்' கட்டமைக்க திட்டமிடப்பட்டிருந்தது.  
இந்த திட்டம் மூன்று கட்டங்களாக நிறைவேற்றப்படுகின்றது.  
| 1 | தஞ்சாவூர் - சோழபுரம் | 47.87 |  |
| --- | --- | --- | --- |
| 2 | சோழபுரம் - சேத்தியாதோப்பு | 50.49 |  |
| 3 | சேத்தியாதோப்பு - விக்கிரவாண்டி | 65.96 | } |  
06 மார்ச் 2019 அன்று பிரதமர் நரேந்திர மோதி தேசிய நெடுஞ்சாலை 36ன் பகுதியான விழுப்புரம், கடலூர், அரியலூர் மற்றும் தஞ்சாவூர் வரையுள்ள 122கி.மீ நீளமுள்ள சாலையை நான்கு வழிச் சாலையாக மேம்படுத்த அடிக்கல் நாட்டினார்.  
06 ஏப்ரல் 2025 அன்று பிரதமர் நரேந்திரமோதி, தேசிய நெடுஞ்சாலை 36ன் பகுதியான தஞ்சாவூர் - சோழபுரம் நான்கு வழிச்சாலையை நாட்டிற்கு அர்பணித்தார்.  
26 ஜீலை 2025 அன்று பிரதமர் நரேந்திர மோதி, 2350 கோடி மதிப்பினில் கட்டப்பட்ட தேசிய நெடுஞ்சாலை 36ன் பகுதியான சோழபுரம் - சேத்தியாத்தோப்பு நான்கு வழிச்சாலையை நாட்டிற்கு அர்பணித்தார்.
# தேசிய நெடுஞ்சாலை 36 (இந்தியா)

## நன்மை

- தேசிய நெடுஞ்சாலை 36ன் விரிவாக்கத்தின் காரணமாக விழுப்புரம், கடலூர், அரியலூர், திருவாரூர் மற்றும் தஞ்சாவூர் மாவட்டங்களை உள்ளடக்கிய டெல்டா பகுதி பயன்பெறுகின்றது.  
- இந்த விரிவாக்கத்தின் காரணமாக கும்பகோணம் - தஞ்சாவூர் இடையே பயணநேரம் 75-90நிமிடங்களிலிருந்து 30நிமிடமாக குறையும், மேலும் கும்பகோணம் - திருச்சியை 90 நிமிடங்களில் சென்றடையலாம் என்று எதிர்பார்க்கப்படுகின்றது.  
- பண்ருட்டி & வடலூர் பகுதிகளில் அடர்த்தியாக உள்ள அதிக எண்ணிக்கையிலான குடியிருப்பு கட்டமைப்புகள் இடிக்கப்படுவதைத் தவிர்க்க, சுற்றுப்பாதை அமைக்கப்பட்டுள்ளது. வடலூரில் தற்போதுள்ள ஒற்றை வழி கன்னித்தோப்பு நெடுஞ்சாலை பாலம் புதிய நான்கு வழி பாலத்தால் மாற்றப்படுகிறது, இதனால் பலவீனமான பாலத்தின் வழியாக நீண்ட காலமாக நிலவி வந்த போக்குவரத்து சிக்கல் தீர்க்கப்படுகிறது. இந்த சாலை உள்ளூர் பகுதியின் விவசாயப் பொருட்களை அருகிலுள்ள சந்தைப்படுத்தல் மையங்களுக்கு கொண்டு செல்வதை மேம்படுத்தும்.  
- இதில் மூன்று புறவழிச்சாலைகள், கொள்ளிடம் ஆற்றின் மீது ஒரு கிமீ நான்கு வழிப் பாலம், நான்கு பெரிய பாலங்கள், ஏழு மேம்பாலங்கள் மற்றும் பல சுரங்கப்பாதைகள் ஆகியவை அடங்கும், இது சேத்தியாத்தோப்பு-சோழபுரம் இடையே பயண நேரத்தை 45 நிமிடங்கள் குறைத்து டெல்டா பிராந்தியத்தின் கலாச்சார மற்றும் விவசாய மையங்களுக்கான இணைப்பை அதிகரிக்கிறது.
# இலங்கைப் பிரீமியர் இலீகு

**இலங்கைப் பிரீமியர் இலீகு** அல்லது **இலங்கைப் பெருங்குழு தொடர் விளையாட்டுப் போட்டிகள்** (*Sri Lanka Premier League*) என்பது இலங்கைத் துடுப்பாட்ட வாரியத்தால் இலங்கையில் நடத்தப்படப் போகின்ற இருபது20 துடுப்பாட்டப் போட்டி ஆகும். இதனுடைய முதலாவது சுற்றுப் போட்டியானது ஆகத்து 10, 2012 இல் தொடங்குகிறது. இப்போட்டியானது அனைத்து மாகாண இருபது20 சுற்றுப் போட்டிக்குப் பதிலாக நடைபெறுகின்றது.
# இலங்கைப் பிரீமியர் இலீகு

## வரலாறு

### பின்னணி

மே 2011இல் இந்தியப் பிரீமியர் இலீகை மாதிரியாகக் கொண்டு ஒரு துடுப்பாட்டச் சுற்றுப் போட்டியை நடத்துவுள்ளதாக இலங்கைத் துடுப்பாட்ட வாரியம் அறிவித்தது.
# இலங்கைப் பிரீமியர் இலீகு

## வரலாறு

### 2011 சுற்றுப் போட்டி

சூலை 19, 2011இலிருந்து ஆகத்து 4, 2011 வரை இச்சுற்றுப் போட்டி கொழும்பிலுள்ள ஆர். பிரேமதாச அரங்கத்தில் நடைபெறுவதாக இருந்தது. ஆனாலும் பின்னர், சுற்றுப் போட்டி 2012இற்குப் பிற்போடப்பட்டது.
# இலங்கைப் பிரீமியர் இலீகு

## வரலாறு

### முதற்சுற்றுப் போட்டி

இலங்கைப் பிரீமியர் இலீகின் முதற்சுற்றுப் போட்டியானது கொழும்பிலும் கண்டியிலும் ஆகத்து 10, 2012இலிருந்து ஆகத்து 31, 2012 வரை உள்நாட்டு, வெளிநாட்டு வீரர்களைக் கொண்டு நடைபெறவுள்ளது.
# இலங்கைப் பிரீமியர் இலீகு

## அணிகள்

| பசுனகிர பியர்சு | மேன்மாகாணம் | திலகரத்ன தில்சான் |  |
| --- | --- | --- | --- |
| கந்துரட்ட கைட்சு | மத்திய மாகாணம் | குமார் சங்கக்கார |  |
| நெகெனகிர நாகாசு | கிழக்கு மாகாணம் | அஞ்செலோ மாத்தியூசு |  |
| உருகுணை இரைனோசு | தென்மாகாணம் | இலசித்து மாலிங்க |  |
| உதுர ஒரிக்சசு | வட மாகாணம் | முத்தையா முரளிதரன் |  |
| ஊவா உனிக்கோன்சு | ஊவா மாகாணம் | கிறிசு கெயில் |  |
| வயம்ப உவொல்வ்சு | வடமேன்மாகாணம் | மகேல சயவர்தன | } |
# இலங்கைப் பிரீமியர் இலீகு

## போட்டி வரலாறு

| ஆண்டு | இறுதிப் போட்டி நடைபெறும் இடம் | சுற்றுப் போட்டி விருது பெற்றவர் | இறுதிப் போட்டி |
| --- | --- | --- | --- |
| 2011 | ஆர். பிரேமதாச அரங்கம் | கைவிடப்பட்டது. |  |
| 2012 | ஆர். பிரேமதாச அரங்கம் | } |  |
# அழகே உன்னை ஆராதிக்கிறேன்

**அழகே உன்னை ஆராதிக்கிறேன்** (*Azhage Unnai Aarathikkiren*) என்பது 1979 ஆம் ஆண்டு இயக்குநர் ஸ்ரீதர் இயக்கிய இந்தியத் தமிழ்த் திரைப்படம் ஆகும்.
நடிகை லதா இத்திரைப்படத்தின் முதன்மைப் பாத்திரமாக நடித்திருந்தார். நடிகை சுபாஷிணி மற்றும் நடிகர் பிரகாஷ் ஆகியோர் இப்படத்தின் மூலம் அறிமுகமாயினர். இத்திரைப் படத்திற்கு இளையராஜா இசையமைத்தார். வாணி ஜெயராம் பாடிய பாடல்களான 'நானே நானா' மற்றும் 'என் கல்யாண வைபோகம்' போன்ற பாடல்கள் புகழ்பெற்ற பாடல்களாகின.
# அழகே உன்னை ஆராதிக்கிறேன்

## நடிகர்கள்

| விஜயகுமார் | முரளி மோகன் மகந்தி | ஸ்ரீநாத் | வாசு |
| --- | --- | --- | --- |
| இலதா | வாணி |  |  |
| ஜெய்கணேஷ் | சரத் பாபு | இராமகிருட்டிணா | வேணு |
| நாகேஷ் | துவாரகீஷ் | விக்டர் |  |
| சின்னி பிரகாஷ் | விமல் |  |  |
| சுபாசினி | வசந்தி | } |  |  
;தமிழ்ப் பதிப்பு
- வி. எஸ். ராகவன்
- வி. கோபாலகிருஷ்ணன்
;கன்னடப் பதிப்பு
- சிவராம்
;தெலுங்குப் பதிப்பு
- கோகினா இராமா இராவ்
- இராவி கொண்டல இராவ்
# அழகே உன்னை ஆராதிக்கிறேன்

## பாடல்கள்

இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.  
| 1 | "அழகே உன்னை" | பி. ஜெயச்சந்திரன் | வாலி | 02:07 |
| --- | --- | --- | --- | --- |
| 2 | "அபிசேக நேரத்தில்" | எஸ். பி. பாலசுப்பிரமணியம் | 04:23 |  |
| 3 | "நானே நானா" | வாணி ஜெயராம் | 04:26 |  |
| 4 | "என் கல்யாண" | வாணி ஜெயராம் | 03:57 |  |
| 5 | "குறிஞ்சி மலரில்" | வாணி ஜெயராம், எஸ். பி. பாலசுப்பிரமணியம் | 04:25 |  |
| 6 | "மஸ்தானா" | எஸ். பி. பாலசுப்பிரமணியம், வாணி ஜெயராம், பி. ஜெயச்சந்திரன், ஜென்சி அந்தோனி | 05:02 |  |
| 7 | "தனிமையில்" | வாணி ஜெயராம் | 04:21 | } |
# 2012 இலங்கைப் பிரீமியர் இலீகு

**2012 இலங்கைப் பிரீமியர் இலீகு** (*2012 Sri Lanka Premier League*) என்பது இலங்கைப் பிரீமியர் இலீகின் 2012ஆம் ஆண்டிற்கான துடுப்பாட்டச் சுற்றுப் போட்டி ஆகும். இச்சுற்றுப் போட்டியானது ஆகத்து 10, 2012இலிருந்து ஆகத்து 31, 2012 வரை நடைபெறவுள்ளது. இச்சுற்றுப் போட்டியானது 2011ஆம் ஆண்டில் நடத்தப்படுவதாகத் தீர்மானிக்கப்பட்டு, பின்னர், 2012ஆம் ஆண்டுக்குப் பிற்போடப்பட்டது.
# 2012 இலங்கைப் பிரீமியர் இலீகு

## அணிகள்

| பசுனகிர கிரிக்கெட்டு இடண்டி | மேன்மாகாணம் | திலகரத்ன தில்சான் |  |
| --- | --- | --- | --- |
| கந்துரட்ட உவொரியர்சு | மத்திய மாகாணம் | குமார் சங்கக்கார |  |
| நெகெனகிர நாகாசு | கிழக்கு மாகாணம் | அஞ்செலோ மாத்தியூசு |  |
| உருகுணை உரோயல்சு | தென்மாகாணம் | இலசித்து மாலிங்க |  |
| உதுர உருட்ராசு | வட மாகாணம் | முத்தையா முரளிதரன் |  |
| ஊவா நெக்சிட்டு | ஊவா மாகாணம் | கிறிசு கெயில் |  |
| வயம்ப உனைட்டடு | வடமேன்மாகாணம் | மகேல சயவர்தன | } |  
ஊவா நெக்சிட்டின் முக்கிய வீரரான கிறிசு கெயில் காயம் காரணமாக இப்போட்டித் தொடரில் பங்குபற்றவில்லை.
# 2012 இலங்கைப் பிரீமியர் இலீகு

## இடங்கள்

2012 இலங்கைப் பிரீமியர் இலீகின் அனைத்துப் போட்டிகளும் கண்டியிலுள்ள முத்தையா முரளிதரன் பன்னாட்டுத் துடுப்பாட்ட அரங்கம், கொழும்பிலுள்ள ஆர். பிரேமதாச அரங்கம் ஆகியவற்றிலேயே இடம்பெறும்.
<>
| இடம் | கொழும்பு | கண்டி |
| --- | --- | --- |
| அரங்கம் | ஆர். பிரேமதாச அரங்கம் | முத்தையா முரளிதரன் பன்னாட்டுத் துடுப்பாட்ட அரங்கம் |
| உருவாக்கம் | 1986 | 2009 |
| கொள்ளளவு | 35000 | 35000 |
| } |  |  |
</>
# 2012 இலங்கைப் பிரீமியர் இலீகு

## அணிகளும் வீரர்களும்

### உள்நாட்டு வீரர்கள்

ஒவ்வோர் அணிக்காகவும் விளையாடுகின்ற உள்நாட்டு வீரர்களின் பட்டியல் பின்வருமாறு:-
- பசுனகிர கிரிக்கெட்டு இடண்டி: சீவன் மென்டிசு, இரங்கன ஏரத்து, இந்திக்க தி சேரம், தனுற்க குணதிலக்க, தம்மிக்க பிரசாது, இலகிரு செயரத்ன, உருசான் சலீல், சச்சித்திர சேரசிங்க, நுவான் பிரதீப்பு, திமுத்து கருணாரத்ன, அமல் அதுலமுதலி, சஞ்சய கன்கோதவில்ல, நதீர நாவல, திலன் துசாரா, இசார அமரசிங்க, திலகரத்ன தில்சான்
- கந்துரட்ட உவொரியர்சு: திசாரா பெரேரா, திலன் சமரவீர, கோசல குலசேக்கர, கித்ருவான் விதானகே, கௌசல் உலொக்கு ஆரச்சி, சீவந்த குலத்துங்க, மலிந்த வர்ணப்புர, சானக்க வெலகெதர, சனத்து சயசூரிய, தில்லார உலொக்குகெட்டிகே, தரங்க பரணவித்தான, உரொமேசு புத்திக்க, சிந்தக்க பெரேரா, கவ்சால் சில்வா, நிரோசன் திக்வல்ல, குமார் சங்கக்கார
- நெகெனகிர நாகாசு: நுவன் குலசேக்கர, அஞ்சலோ பெரேரா, அசந்த மென்டிசு, டி. எம். சம்பத்து, சச்சித்து பதிரன, சுராச்சு இரன்தீவு, கயன் மனீசன், சம்மீர துர்மந்த, சமின்ட எரங்க, உதர சயசுந்தர, கனிற்க அல்விற்றிகல, சசீவ வீரக்கோன், அன்டி சொலமன்சு, இசான் செயரத்ன, சரித்து சில்வெட்டர், அஞ்செலோ மாத்தியூசு
- உருகுணை உரோயல்சு: இலகிரு திரிமான்ன, சாமர சில்வா, பிரசன்ன சயவர்தனா, தில்ருவன் பெரேரா, இரமித்து இரம்புக்வெல்ல, தரங்க இலட்சித, சிகான் உரூபசிங்க, சாலுக்க கருணாநாயக்க, தெனுவன் இராசகருணா, மாலிங்க பண்டார, கசுன் மதுசங்க, தனன்ச தீ சில்வா, சானுக்க திசாநாயக்க, கயான் விசயக்கோன், சமிந்த விடனபதிரன, இலசித்து மாலிங்க
- உதுர உருட்ராசு: சமர கப்புகெதர, செகான் முபாரக்கு, பர்வீசு மஃரூபு, சனக்கு குணரத்ன, நிலங்க பிரேமரத்ன, மகெல உடவத்தை, சதுர பீரிசு, அக்கலங்க கனேகம, உரொசென் சில்வா, பி. எச். டி. கௌசல்ய, சன்துன் வீரக்கொடி, மத்ர இலக்மால், சொகன் பொரலச, ஒகன் தீ சில்வா, மதுசங்க ஏக்கனாயக்க, முத்தையா முரளிதரன்
- ஊவா நெக்சிட்டு: சச்சித்திர சேனனாயக்க, திலின கந்தம்பே, உப்புல் தரங்க, தில்சான் முனவீர, தில்லார பர்னான்டோ, பானுக்க இராசபக்ச, சிந்தக்க சயசிங்க, சமீர சொய்சா, சீக்குகே பிரசன்ன, அசான் பிரியன்சன, விசுவா வெர்னாண்டோ, இலகிரூ மதுசங்க, அக்கிலா இசங்க, தினேசு தர்சப்பிரிய, சாலிய சமன், அசென் சில்வா
- வயம்ப உனைட்டடு: தினேசு சந்திமால், இசுரு திலக்கரத்ன, கௌசால் சனித்து பெரேரா, அக்கில தனன்சயா, கௌசால் வீரரத்ன, சிகான் சயசூரிய, சுரங்க இலக்மால், மிலிந்த சிரிவர்தன, சதுரக குமார, நிமேசு பெரேரா, சமிந்த வாசு, அலங்கார அசங்க, தசுன் சானக்க, மலிங்க புட்பக்குமார, திலிசு குணரத்ன, மகேல சயவர்தன
# 2012 இலங்கைப் பிரீமியர் இலீகு

## அணிகளும் வீரர்களும்

### வெளிநாட்டு வீரர்கள்

ஒவ்வோர் அணிக்காகவும் விளையாடுகின்ற வெளிநாட்டு வீரர்களின் பட்டியல் பின்வருமாறு:-
- பசுனகிர கிரிக்கெட்டு இடண்டி: பிறடு ஒட்ச்சு, மர்லோன் சாமுவேல்சு, தேனியல் சிமித்து, தெர்கு நன்னேசு, உரொபின் பீட்டர்சன், திம் சௌதி, கிளின்ற்று மெக்கே, கேமரன் போர்காசு
- கந்துரட்ட உவொரியர்சு: சயீது அச்மல், மிசுபா-உல்-அக்கு, சொகைல் தன்வீர், கிறிசு இலியான், தேன் விலாசு, எல்பி மோக்கல், சோகன் போதா, ஆடம் வோசசு
- நெகெனகிர நாகாசு: மிச்செல் மார்சு, இம்ரான் நசீர், திராவிசு பெர்டு, அகமது சசாது, பென் இலாவ்லின், எலியாசு சன்னி, முட்பிக்குர் இரகீம், நசீர் ஒசைன்
- உருகுணை உரோயல்சு: சாகிது அவிரிடி, தேனியல் ஆரிசு, இரயன் ஆரிசு, ஆரன் வின்ச்சு, செரோம் தைய்லர், நேதன் மெக்கெல்லம், இரயன் மெக்லாரென், இரிச்சர்டு இலெவி
- உதுர உருட்ராசு: சகீபு அல் அசன், பிரென்டன் தைய்லர், கெவன் கூப்பர், இம்ரான் பர்காத்து, விடல் எட்வர்ட்சு, தேவிடு மில்லர், திலன் து பிரீசு, சாமுவேல் பத்ரி
- ஊவா நெக்சிட்டு: ஆண்ட்ரூ மக்டோனால்டு, உமர் குல், சோயிபு மாலிக்கு, கலம் பேர்க்சன், சேம்சு பிராங்கிளின், அப்துர் இரகுமான், அம்மாது அசாம், கிறிசு கெயில்
- வயம்ப உனைட்டடு: அசுகர் மஃமூது, உமர் அக்மல், தமீம் இக்பால், கொலின் இங்கிராம், கேமர் உரோச்சு, சேம்சு வால்க்னர், அப்துல் இரசாக்கு, பிறடு ஒகு
# 2012 இலங்கைப் பிரீமியர் இலீகு

## நிலைகள்

| அணி |  |  |  |  |  |  |  |  |
| --- | --- | --- | --- | --- | --- | --- | --- | --- |
| **பசுனகிர கிரிக்கெட்டு இடண்டி** | 2 | 1 | 1 | 0 | 0 | **2** | +0.562 |  |
| **கந்துரட்ட உவொரியர்சு** | 2 | 0 | 2 | 0 | 0 | **0** | -1.195 |  |
| **நெகெனகிர நாகாசு** | 2 | 2 | 0 | 0 | 0 | **4** | +0.305 |  |
| **உருகுணை உரோயல்சு** | 1 | 0 | 1 | 0 | 0 | **0** | -0.417 |  |
| **உதுர உருட்ராசு** | 1 | 0 | 1 | 0 | 0 | **0** | -0.516 |  |
| **ஊவா நெக்சிட்டு** | 1 | 1 | 0 | 0 | 0 | **2** | +0.782 |  |
| **வயம்ப உனைட்டடு** | 1 | 1 | 0 | 0 | 0 | **2** | +0.516 | } |
# 2012 இலங்கைப் பிரீமியர் இலீகு

## இதையும் பார்க்க

- இலங்கைப் பிரீமியர் இலீகு
# ஹெவ்லொக் நகரம்

**ஹெவ்லொக் நகரம் ** (*Havelock Town*) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து தென்கிழக்கில் ஆறு கிலோமீட்டர் தொலைவில் உள்ளது. இது *கொழும்பு 5* என அஞ்சல் குறியீடு வழங்கப்பட்டுள்ள வலயத்தின் பகுதியாகும். இங்கு வணிக மற்றும் தனிப்பயன்பாட்டிற்குகந்த குடியிருப்புகள் கட்டமைக்கப்படுகின்றன. இலங்கையின் சொத்து மேம்பாட்டு முனைவுகளில் மிகப் பெரும் திட்டமாக இங்கு கட்டமைக்கப்படும் *ஹெவ்லொக் சிட்டி* குடியிருப்புத் திட்டம் விளங்குகிறது.
# பொறளை

**பொறளை ** (*Borella*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 08* ஆகும்.
# பொறளை

## மக்களியல்

பொறளை பலதரப்பட்ட இனத்தவரும் மதத்தவரும் வாழுமிடமாக உள்ளது. இங்குள்ள முதன்மை இனத்தவராக சிங்களவரும் தமிழரும் உள்ளனர். சிறுபான்மையராக பரங்கியர்கள், இலங்கைச் சோனகர் மற்றும் பிறர் உள்ளனர்.
# பொறளை

## விளையாட்டுத் திடல்கள்

- பாக்கியசோதி சரவணமுத்து அரங்கம் - பி.சாரா ஓவல் என்றும் தமிழ் யூனியன் துடுப்பாட்ட மற்றும் தடகள கழகம் என்றும் பரவலாக அறியப்படுகிறது.
- ரோயல் கொழும்பு குழிப்பந்தாட்டக் கழகம் (ரிட்ஜ்வே லிங்க்ஸ் எனவும் அறியப்படுகிறது). 1879இல் நிறுவப்பட்ட இதுவே நாட்டின் மிகத்தொன்மையான குழிப்பந்தாட்ட மைதானமாகும்.
- அப்துல் ரகுமான் விளையாட்டுக் கழகம்
# பொறளை

## பள்ளிகள்

- உவெசுலி கல்லூரி
- பண்டாரநாயக்க வித்தியாலயம்
- கேரி கல்லூரி
- தேவி பாலிகா வித்தியாலயம்
- சி. டபுள்யூ. டபுள்யூ. கன்னங்கரா வித்தியாலயம்
- சுசாமியா வர்தனா மகா வித்தியாலயம்
- இரத்னாவளி பாலிகா மகா வித்தியாலயம்
- டி. எஸ். சேனநாயக்கா கல்லூரி
# பொறளை

## இடுகாடு

இங்குள்ள *பொறளை கனத்தை இடுகாடு* அனைத்து சமயத்தினருக்குமான கொழும்பின் முதன்மை இடுகாடாகும். இது 1840 இல் நிறுவப்பட்டது. இரண்டு உலகப் போர்களிலும் வீரமரணம் அடைந்தவர்களுக்கு தனியான இடம் உள்ளது. இங்கு எரியூட்டுவதற்கும் வசதிகள் உள்ளன.
# விக்கிப்பீடியா:முதற்பக்கக் கட்டுரைகள்/சூலை 8, 2012

**தமிழர் வரலாற்றுக் காலக்கோடு** கிமு 2,000 இல் தொடங்கி இன்று வரையுள்ள தமிழர்களின் முக்கிய வரலாற்று நிகழ்வுகளைச் சுட்டிக் காட்டுகின்றது. வரலாற்றுக்கு முந்திய காலம், சங்க காலம் முதல் இன்றைய இருபத்தோராம் நூற்றாண்டு வரை தமிழர்களின் ஆட்சி, அரசியல், மொழி, தமிழர்களை ஆண்டோர், இன்னல்கள் என முக்கிய நிகழ்வுகளைச் சுட்டி, தமிழகம், ஈழம், மலேசியா, சிங்கப்பூர், தென் ஆப்பிரிக்கா மற்றும் புலம் பெயர் தமிழர்கள் என விரிவடைந்து முக்கிய நிகழ்வுகளைக் கோடிட்டுக் காட்டுகின்றது இக் காலக்கோடு. **மேலும்...**
---  
**புகாரா** நகரம், உசுபெகிசுதான் நாட்டின் புகாரா மாகாணத்தின் தலைநகராகும். 263,400 பேர் வாழும் இந்நகரம், உசுபெகிசுதானின் ஐந்தாவது மிகப் பெரிய நகராகும். புகாரா நகரைச் சூழவுள்ள பகுதி மிகக் குறைந்தது ஐயாயிரம் ஆண்டு காலமாக மக்கள் வாழிடமாக உள்ளது. பட்டுப் பாதையில் அமைந்துள்ள இந்நகரம் பன்னெடுங்காலமாக வணிகம், அறிவு, பண்பாடு மற்றும் சமயம் என்பவற்றுக்கான புகழ் மிக்க மையமாக இருந்துள்ளது. ஏராளமான பள்ளிவாசல்கள், மதரசாக்களைக் கொண்டுள்ள புகாரா வரலாற்று மையம் உலக பாரம்பரியக் களங்களில் ஒன்றாக யுனெசுக்கோ நிறுவனத்தினால் வகைப்படுத்தப்பட்டுள்ளது. புகாராவின் மக்கள் தொகையில் பெரும்பான்மையானோர் உசுபெக்கு இனத்தினர். ஏராளமான தாஜிக்கு இனத்தினரும் யூதர்கள் உட்படப் பல்வேறு சிறுபான்மை இனத்தினரும் இந்நகரைத் தாயகமாகக் கொண்டுள்ளனர். **மேலும்...**
# டி. காமராஜ்

**டி. காமராஜ்** இந்தியாவின் குறிப்பிடத்தக்க 'பாலியல் மருத்துவர்'களுள் ஒருவர் ஆவார். தமிழகத்தைச் சேர்ந்த இவர், அறிவியல்சார் பத்திரிகைகளில் பாலியல் குறித்த பல ஆராய்ச்சிக் கட்டுரைகளை எழுதியுள்ளார்.
# டி. காமராஜ்

## தொழில் வாழ்க்கை

அரசு மருத்துவக் கல்லூரியில் உதவிப் பேராசிரியராகப் பணி புரிந்தவர். 'ஆகாஷ் கருத்தரிப்புத் திறன் மையம் மற்றும் மருத்துவமனை' (Aakash Institute of Fertility & Research) எனும் பெயரில் சென்னையில் மருத்துவமனை ஒன்றை நடத்திவருகிறார். 'இந்திய பாலியல் மருத்துவ நிலையம்' (Indian Institute Of Sexual Medicine) எனும் பெயரில் அமைப்பையும் நடத்தி வருகிறார். இவரின் மனைவி ஜெயராணியும் ஒரு மருத்துவர். இருவரும் தங்களின் மருத்துவமனையில் 'மலட்டுத் தன்மை நீக்கு மருத்துவம்' செய்து வருகிறார்கள். பாலியல் குறித்த நூல்களை தமிழிலும் ஆங்கிலத்திலும் காமராஜ் எழுதியுள்ளார்.
# டி. காமராஜ்

## விருதுகளும் சிறப்புகளும்

இவருக்கு 2012ஆம் ஆண்டிற்குரிய 'சிறந்த மருத்துவர்' பட்டத்தை தமிழ்நாடு டாக்டர் எம். ஜி. ஆர். மருத்துவப் பல்கலைக்கழகம் வழங்கியுள்ளது.
# ஆரிடம்

**ஆரிடம்** என்பது செய்யுள் வகைகளில் ஒன்று.  
இதனை முனிக்கணச் செய்யுள் என்றும் கூறுவர்.  
இது முனிவர்கள் பாடும் செய்யுள்.  
இந்த முனிவர்களை இருடிகள் எனவும் வழங்குவர்.  
இந்த முனிவர்கள் முக்காலமும் உணர்ந்தவர்கள்.  
கற்றோர் அறியா அறிவு மிக்கவர்கள்.  
மனத்தில் எண்ணியபடி ஆக்கவும், அழிக்கவும் பாட வல்லவர்கள்.  
உலகியல் செய்யுள்களுக்கு ஓதிய அளவை முறைகள் ஆரிடத்துக்குப் பொருந்தா.
# ஆரிடம்

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

:  
துறை வாரியாக கூகுள் கட்டுரைகள்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## மருத்துவம்

- [[எலும்புப்புரை
- எய்ட்சு
- என்புருக்கி நோய்
- குருதி அழுத்தம்
- கல்லீரல் அழற்சி
- தலசீமியா
- நடுக்குவாதம்
- மரபணு சிகிச்சை
- மூளைக் கட்டி
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## தாவரங்கள்

- நஞ்சுப் படர்க்கொடி
- கற்றாழை
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## விலங்குகள்

- ஆமை
- அனகோண்டா -
- காட்டுயிர்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## சுற்றுச்சூழல்

- ஓசோன் குறைபாடு
- கழிவு மேலாண்மை
- பேரிடர் மேலாண்மை
- பைங்குடில் விளைவு
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## நுட்பம்

- சூரிய மின்சக்தி
- சூரிய மின்கலம்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## வானியல் - புவியியல்

- சூரியக் குடும்பம்
- பரவெளி
- பனி யுகம்
- வெள்ளம்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## இடங்கள்

- ஐதராபாத் (இந்தியா) --✍♏ϴ♓ѦℳℰÐッ ЇⒿѦℤẐ © (பேச்சு) 17:26, 26 மார்ச் 2014 (UTC)
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## வேதியியல்

- கொலஸ்டிரால்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

## பார்க்க

- [[:
# பாட்டியல் மரபு

**பாட்டியல் மரபு** என்பது பாட்டியல் இலக்கணம் கூறும் முதல் நூல்.  
இது எட்டாம் நூற்றாண்டு முத்தொள்ளாயிரம் நூலுக்குப் பிற்பட்டது.  
எனவே பாட்டியல் மரபு ஒன்பதாம் நூற்றாண்டு நூல்.  
இந்த நூலைப் பற்றி உரையாசிரியர்கள் குறிப்பிட்டுள்ளனர்.
- பஞ்சமரபு – இதனை ‘முன்னோர் பொருள் நெறி’ எனப் பன்னிருபாட்டியல் குறிப்பிட்டு விரிவுபடுத்துவதாகக் கூறிக்கொள்கிறது.
- பின்னுள்ளோர் பாட்டியல் மரபில் கூறியது கலம்பகச் செய்யுள் – நச்சினார்கினியார்
- பாட்டியல் மரபுடையார் – யாப்பருங்கல விருத்தி
- பாட்டியல் மரபு ஒரு தனி நூல் – பேராசிரியர் உரை
- பாட்டியல் மரபு, மாபுராணம் ஆகிய நூல்கள் தாண்டகம் என்னும் பா பற்றிக் கூறுகின்றன.
# பாட்டியல் மரபு

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், 2005
# தெமட்டகொடை

**தெமட்டகொடை ** (*Dematagoda*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 09* ஆகும். இதனைச் சூழ்ந்து பொறளை, மருதானை மற்றும் கொலொன்னாவா நகர்ப்பகுதிகள் உள்ளன. பேஸ்லைன் வீதி இப்பகுதியின் ஊடே செல்கிறது.
# தெமட்டகொடை

## பள்ளிகள்

- அனிருத்த பாலிகா மகா வித்தியாலயம்
- சேவாலி வித்தியாலயா
- புனித. மாத்யூஸ் கலூரி
- வேலுவன கல்லூரி
- விபுலானந்தா தமிழ் மகா வித்தியாலயம்
- உவெசுலி கல்லூரி
- புனித. ஜோன்ஸ் கல்லூரி
# தெமட்டகொடை

## உணவகங்களும் மதுவகங்களும்

- கோல்டன் மெய்டு ரெஸ்டாரென்ட் & பார்
- பெரெரா & சன்ஸ்
# தெமட்டகொடை

## இங்கு பிறந்த பிரபலங்கள்

- பி. எச். அப்துல் ஹமீட், வானொலி அறிவிப்பாளர்
# அளவுமாற்றம் சோதனை

**அளவுமாற்றம் சோதனை** (*Scalability Testing*) என்பது மென்பொருட் சோதனையின் ஒரு முக்கிய கூறு ஆகும். பல சந்தர்ப்பங்களில் ஒரு மென்பொருள் மட்டுப்படுத்தப்பட்ட தரவுகளைக் கொண்டு பரிசோதிக்கும் போது சிறப்பாக இயங்கும். ஆனால் தரவுகளின் அளவு அல்லது பயனாளர்கள் அளவு கூடும் போது பல சிக்கல்களை எதிர்நோக்கும். எ.கா மட்டுப்படுத்தப்பட்ட தரவுகளைக் கொண்டுள்ள போது வினவு மொழி வினவுகள் இலகுவாக கணக்கிட்டு விடைகளைத் தரும். ஆனால் தரவுகள் அளவு அதிகரிக்கும் போது கணக்கிடுவதற்கான நேரம் வெகுவாக அதிகரித்து இடையில் நின்றும் போகலாம். இவ்வாறான சந்தர்ப்பங்களில் மென்பொருள் மீள்வடிவமைப்பு செய்யப்பட வேண்டிய தேவை எழலாம்.  
அளவுமாற்றம் சோதனைச் செயற்கூறு அல்லாத சோதனை வகை ஆகும்.
# பாதுகாப்புச் சோதனை

**பாதுகாப்புச் சோதனை** (*Security testing*) என்பது ஒரு தகவல் ஒருங்கியத்தின் பாதுகாப்புக் கட்டமைப்புக்களை உடைக்கப் பார்த்து அவற்றை உறுதிப்படுத்தும் சோதனை முறை ஆகும். தரவுகளைப் பாதுகாப்பதும், மென்பொருளை தொடர்ந்து எதிர்பார்த்த மாதிரி இயங்கச் செய்வதும் இதன் முதன்மை நோக்கங்களுக்குள் அடங்கும். அனுமதிக் கட்டுப்பாடு, அடையாளம் உறுதிசெய்தல், தரவுப்பாதுகாப்பு என்று பல்வேறு கூறுகள் இதில் அடங்கும்.
# மருதானை

**மருதானை** (*Maradana*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 10* ஆகும். இலங்கையின் முதன்மை தொடருந்து முனையமாக நகரிடை மற்றும் நகர்ப்புற தொடர் வண்டிச் சேவைகளை ஒருங்கிணைக்கும் மருதானை இருப்புப்பாதை நிலையம் இங்குள்ளது. இங்கு பல இருப்புப்பாதை பராமரிப்புத் தடங்களும் பட்டறைகளும் உள்ளன. ஒரு தொழில்நுட்பக் கல்லூரி, பல தேசிய பள்ளிகள், வணிக நிறுவனங்கள் இப்பகுதியில் அமைந்துள்ளன.
# மருதானை

## பள்ளிகள்

- கொழும்பு சாஹிரா கல்லூரி
- புனித. ஜோசஃப் கல்லூரி
- ஆனந்தா கல்லூரி
- நாலந்தா கல்லூரி, கொழும்பு
- அசோகா கல்லூரி
# புறக்கோட்டை

**புறக்கோட்டை** (*Pettah*) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து கிழக்கில் உள்ளது. இங்குள்ள திறந்தவெளிச் சந்தையும் கடைகளும் புகழ்பெற்றவை. ஜாமி-உல்-அல்ஃபார் மசூதியும் *கான் மணிக் கூண்டு*ம் குறிப்பிடத்தக்க அடையாளங்களாகும்.
# புறக்கோட்டை

## மக்களியல்

இது பலதரப்பட்ட இனத்தவரும் சமயத்தவரும் வசிக்குமிடமாகும். சோனகர்களும் மெமோன்களும் கூடுதலாக உள்ளனர். இருப்பினும் பெருமளவில் சிங்களவர்களும் தமிழர்களும் இங்கு வசிக்கின்றனர். பரங்கியர்கள், இலங்கை மலேயர்கள் மற்றும் பிற இனத்தவரும் இங்குள்ளனர். பௌத்தம், இந்து சமயம், இசுலாம்,கிறித்தவம் முதன்மையான சமயங்களாகவும் மற்ற சமயங்களும் நம்பிக்கைகளும் சிறுபான்மையாகவும் கடைபிடிக்கப்படுகின்றன.
# திருவகுப்பு

திருவகுப்பு என்னும் நூல் அருணகிரிநாதரால் பாடப்பட்டது.  
இது சந்தப்பாக்களால் ஆன நூல்.  
காலம் 15ஆம் நூற்றாண்டு.  
இந்த நூலில் 25 வகுப்புகள் உள்ளன.  
முருகன் அருளின் சிறப்பு, அடியார் பெருமை முதலானவற்றை வகுத்துக் கூறும் ஒவ்வொரு பாடலும் ஒவ்வொரு வகுப்பு.  
முதல் 18 வகுப்புகள் மட்டுமே அருணகிரிநாதரால் பாடப்பட்டவை, பிற பிற்சேர்க்கை என்பது ஆறுமுகநாவலர் கருத்து.
# திருவகுப்பு

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்

**ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்** (ஆங்கிலம்: Jawaharlal Institute of Postgraduate Medical Education and Research), சுருக்கமாக ஜிப்மர்(JIPMER) என்றழைக்கப்படும் இந்நிறுவனம் புதுச்சேரியில் உள்ளது. இந்தியாவின் தலைசிறந்த மருத்துவக் கல்லூரிகளில் இதுவும் ஒன்று. தன்னாட்சி அதிகாரம் கொண்ட இந்நிறுவனம், இந்திய நடுவணரசின் நிதியுதவியுடன் இயங்குகிறது. இந்நிறுவனம் கல்லூரியுடன் கூடிய மருத்துவமனையையும் கொண்டுள்ளது. பல்வேறு மருத்துவப்படிப்புகளை இந்நிறுவனம் வழங்குவதால், இந்திய மாணவர்கள் மட்டுமின்றி அண்டை நாட்டைச் சேர்ந்தவர்களும் இக்கல்லூரியில் பயில்கின்றனர்.  
இந்நிறுவனம் 3000 பணியாளர்களையும் நூற்றுக்கணக்கான ஆசிரியர்களையும் கொண்டுள்ளது. ஒவ்வொரு ஆண்டும் 150 இளநிலை மாணவர்களையும், 200 முதுகலை மாணவர்களையும் சேர்த்துக் கொள்கிறது. பாண்டிச்சேரி முன்னால் சுகாதாரத்துறை அமைச்சர் சோ. தட்சணாமூர்த்தி முதலியார் முயற்சியால் இம்மருத்துவமனை உருவானது.
# மயில் விருத்தம்

**மயில் விருத்தம்** என்னும் நூல் அருணகிரிநாதரால் பாடப்பட்டது.  
சந்தப்பாக்களால் ஆன நூல்.  
காலம் 15ஆம் நூற்றாண்டு.  
இந்த நூலில் விநாயகர் காப்புச் செய்யுளையும் சேர்த்து 11 பாடல்கள் உள்ளன.  
முருகப் பெருமானின் மயில் ஊர்தி இந்த நூலில் சிறப்பித்துப் பாடப்பட்டுள்ளது.
# மயில் விருத்தம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சேவல் விருத்தம்

சேவல் விருத்தம் என்னும் நூல் அருணகிரிநாதரால் பாடப்பட்டது.  
இது சந்தப்பாக்களால் ஆன நூல்.  
காலம் 15ஆம் நூற்றாண்டு.  
இந்த நூலில் விநாயகர் காப்புச் செய்யுளையும் சேர்த்து 11 பாடல்கள் உள்ளன.  
முருகப் பெருமானின் சேவல் கொடி இந்த நூலில் சிறப்பித்துப் பாடப்பட்டுள்ளது.
- இந்த நூல் மிகவும் பிற்பட்ட காலத்த்து என உ. வே. சாமிநாதையர் குறிப்பிடுகிறார்.
# சேவல் விருத்தம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கஞ்சா

***<span lang="en" dir="ltr">கஞ்சா</span>*** (Cannabis) (; *Cán-na-bis*) கேனபேசியே குடும்பத்தைச் சேர்ந்த பூக்கும் தாவரம். இந்தப் பேரினத்தில் உள்ள சிற்றினங்களின் எண்ணிக்கை இன்னும் அறியப்படாத ஒன்று. ஆனால் இ*து* மூன்று முதன்மையான சிற்றினங்களை உள்ளடக்கும், அவை, கேனபிசு சட்டைவா (Cannabis sativa), கேனபிசு *இண்டிக்கா* (Cannabis indica), மற்றும் *கனாபிசு ருடேராலிசு* (Cannabis ruderalis). இந்த மூன்றும் *C. சட்டைவா எனும் சிற்றினத்துள் உள்ள துணைஇனங்களாகக் கொள்ளப்படலாம்; அல்லது மூன்றும் C. சட்டைவா எனும் ஒரு சிற்றினத்தின் மூன்று வெவ்வேறு தனித்த சிற்றினமாகவும் கருதப்படலாம்.* இந்தப் பேரினம் மத்திய ஆசியாவையும் இந்தியத் துணைக்கண்டத்தையும் தாய் நாடுகளாகக் கொண்டவை.  
நார்க்கஞ்சா செடியின் நாருக்காகவும், நார்க்கஞ்சா எண்ணெய், மருத்துவப் பயன்பாடுகள், மற்றும் பொழுதுபோக்கு போதைப் பொருளாகவும் பல காலமாக பயன்படுத்தப்பட்டு வருகிறது. தொழிலக நார்க்கஞ்சா பொருள்கள், அதிக அளவில் நார் உற்பத்தி செய்யும் கஞ்சாச் செடிகளிலிருந்து செய்யப்படுகின்றன. ஐக்கிய நாடுகள் அவையின் போதைப்பொருள் சட்டத்தைக் கடைபிடிக்கும் வகையில், கஞ்சா செடியின் உளத்தூண்டல் கூறான டெட்ராஹைட்ரோகனாபினால் (THC) குறைந்த அளவு கொண்டிருக்கும் வகையில் சில கஞ்சா இரகங்கள்/வகைகள் இனப்பெருக்கப்படுகின்றன. பல செடிகளும் அதிக அளவு டிஎச்சி/THC (கானபினாய்டுகள்) தருமாறு தேர்ந்தெடுத்த இனப்பெருக்கம் (selective breeding) செய்யப்படுகின்றன. இந்த டிஎச்சி ஆனது கஞ்சா செடியின் மலர்களைப் பதப்படுத்தி பெறப்படுகிறது. இன்னும் பல சேர்மங்களான, கசீசு (hashish), கசீசு எண்ணெய் (hash oil) போன்றவையும் இந்தச் செடியிலிருந்து பெறப்படுகின்றது.  
2013ஆம் ஆண்டு, உலக அளவில், 60,400 கிலோகிராம் கஞ்சா சட்டப்பூர்வமாக உற்பத்தி செய்யப்பட்டது. 2014இல் கிட்டத்தட்ட 182.5 மில்லியன் கஞ்சா பயனாளர்கள் இருந்தனர் (15-64 வயதுக்குட்பட்ட உலக மக்கள் தொகையில் 3.8%)
# கஞ்சா

## விபரிப்பு

*கஞ்சா* ஈரிலில்லமுள்ள, ஓராண்டுக்குரிய பூக்கும் தாவரமாகும். இது ரம்பப்பல் வடிவுடனான கைவடிவக் கூட்டிலைகள் கொண்டது. . முதலாவது இலைச்சோடி தனிச் சிற்றிலைகளைக் கொண்டமைய சிற்றிலைகளின் எண்ணிக்கை படிப்படியாக அதிகரித்து பதிமூன்று சிற்றிலைவரை அதிகரித்துச் செல்லும். பொதுவாக 7-9 இலைகள் காணப்படும். இனங்களையும் வாழும் சூழலையும் பொறுத்து இவ்வெண்ணிக்கை மாறுபடும். பூக்கும் நிலையிலுள்ள தாவரமொன்றில் மீண்டும் சிற்றிலைகளின் எண்ணிக்கை படிப்படியாகக் குறைந்து மீண்டும் தனிச்சிற்றிலையில் முடியும். இவற்றின் இலைகள் கொண்டுள்ள தனித்துவமான வலையுரு நரம்பமைப்பு கஞ்சாத் தாவரத்தை புதியவர்களும் இலகுவாக இனங்காண உதவுகின்றது.  
இதன் ஒவ்வொரு பிளவுபட்ட இலையும் பொதுனாக இருப்பது போல அதன் ஒவ்வொருபிளவின் எல்லைவரைச் செல்லும் தனித்தனி நடுநரம்பைக் கொண்டிருக்கும். கஞ்சா செடியின் சிறு அளவு மாதிரிகளை நுண்ணோக்கி மூலம் எளிதில் அடையாளம் காணலாம். இதற்கு இலைச் செல்களும் இலையின் வடிவமும் பெரிதும் உதவும். ஆனால், அதற்கு தனித் திறனும் கருவியும் வேண்டும்.  
இச்செடி, இமயமலைத் தொடரின் வடமேற்கு பகுதிகளில் தோன்றியிருக்கலாம் என்று கருதப்படுகிறது. இது நார்க்கஞ்சா/hemp என்றும் அழைக்கபடும். ஆனால், நார்க்கஞ்சா எனும் பெயர் பொதுவாக போதைப்பொருளற்ற பிற பயன்பாடுகளில் கஞ்சா செடியைப் பயன்படுத்தும்போது மட்டும் பயன்படுத்தப்படுகிறது.
# கஞ்சா

## விபரிப்பு

### இனப்பெருக்கம்

கஞ்சா செடி ஒழுங்கற்ற மலர்களைக் கொண்ட தாவரம். இதன் மகரந்தக்கேசரம்/பூவிந்தகம் (staminate) ஆண் செடியிலும், சூலகம் (pistillate) பெண் செடியிலும் தனித்தனியே தோன்றும். இந்த நிலை வழக்கத்திற்கு மாறான ஒன்றெல்லாம் இல்லை. ஆனாலும், தனித்தனிச் செடிகளும் ஆண் பெண் இரு வகையான மலர்களையும் கொண்டிருக்கும். ஓரில்லமுள்ள (monoecious) செடிகள் பொதுவாக இருபாலிகள் ("hermaphrodites") என்று அழைக்கப்படுகின்றன. கச்சிதமான ஓர் இருபாலி (பொதுவாகக் குறைவாகவே காணப்படும்) என்பது ஒரே மலரில் மகரந்தத்தையும் சூலகத்தையும் கொண்டிருக்கும் நிலையைக் குறிக்கும். அதே வேளையில், ஓரில்லமுள்ள செடிகள் ஆண் மலர்களையும் பெண் மலர்களையும் ஒரே செடியில் வெவ்வேறு இடங்களில் கொண்டிருக்கும். ஆண் மலர்கள் பொதுவாக கூட்டுப் பூத்திரள் அமைவையும், பெண் மலர்கள் நுனிவளர் பூந்துணரையும் கொண்டிருக்கும். "மிகவும் முந்திய காலகட்டத்திலேயே சீனர்கள் கஞ்சா செடி இருபால் தாவரம் என்று உணர்ந்துள்ளனர்". மேலும், எர்யா எனும் அகரமுதலி (கிட்டத்தட்ட கி.மு. மூன்றாம் நூற்றாண்டு) *க்சி / xi* 枲 என்பதை "ஆண் *கஞ்சா*" என்றும் *ஃபு / fu* 莩 என்பதைப் (அல்லது *யு / ju* 苴) "பெண் *கஞ்சா*" என்றும் வரையறுத்துள்ளது.
# கஞ்சா

## விபரிப்பு

### உயிரிவேதியியலும் போதையூட்டும் கூறுகளும்

*கஞ்சா* செடிகள் கனாபினாய்டுகள் (cannabinoids) எனும் வேதிப் பொருள் குழுமத்தை உற்பத்தி செய்கின்றன. இந்த கனாபினாய்டுகளை உட்கொள்ளப்படும்போது உள, உடல் விளைவுகளை ஏற்படுத்தக் கூடியவை.  
கனாபினாய்டுகள், டெர்பெனாய்டுகள், மேலும் பல சேர்மங்களும் முடிநீட்சியிலுள்ள (trichomes) சுரப்பிகளில் இருந்து சுரக்கின்றன. இந்த முடிநீட்சிகள் மலரின் புற இதழ்களிலும் (sepal) பெண் செடியின் பூவடிச் செதில்களிலும் (bract) அதிக அளவில் தோன்றுகின்றன. ஒரு போதையூட்டும் பொருளாக கஞ்சாவானது, பொதுவாக உலரவைக்கப்பட்ட மலர் மொட்டுகளாக (கஞ்சா), பிசின் (கசீசு/hashish) வருகின்றன. அல்லது பல்வேறு பிழிபொருள்களாவும் (extracts) கசீசு எண்ணெய் என்ற பெயரில் கிடைக்கப்பெறுகின்றன. 20ஆம் நூற்றாண்டின் முற்பகுதியில், உலகின் பல பகுதிகளிலும், "கஞ்சாவைச்" சாகுபடி செய்வதோ, விற்பனைக்காகவும் தனிப்பயனுக்காகவும் வைத்திருப்பதோ சட்டவிரோதமாக்கப்பட்டது.
# கஞ்சா

## விபரிப்பு

### குரோமோசோம்களும் மரபணுத்தொகையும்

*கஞ்சா*வும் பல பிற உயிரிகளைப் போலவே 2n=20 என்ற எண்ணிக்கையில் குரோமோசோம்களைக் கொண்ட [[மடியநிலை|இருமடிய நிலை உயிரி ஆகும். மேலும், தனித்த்தாவரங்களில் பல்மடியநிலையும் செயற்கையாக உருவாக்கப்படலாம். "கஞ்சா" செடியின் முதல் மரபணுத்தொகை வரிசை 2011இல் கனடிய அறிவியலாளர்களால் வெளியிடப்பட்டது, அது கிட்டத்தட்ட 820 மெகாபைட் (820 MB) எனும் அளவில் இருந்தது.
# கஞ்சா

## பயன்கள்

*கஞ்சா* நீண்ட காலமாக நார்ப் பொருள் உற்பத்தி, எண்ணெய் வித்து, மற்றும் மருத்துவப் பொருட்களாகப் பயன்படுத்தப்பட்டு வருகிறது. கைத்தொழில் ரீதியில் நார் தயாரிப்பில் பயன்படுத்தப்பட்டாலும் சில வர்க்கங்கள் போதையூட்டும் பொருட்களாகவும் மருத்துவப் பொருளாகவும் பயன்படுகின்றது. இதில் காணப்படும் வேதிப்பொருளான THC (Δ<sup>9</sup>- tetrahydrocannabinol), இவ்வியல்புக்குக் காரணமாகும். *சிவகை* என அழைக்கப்படும் கஞ்சா பக்தி கலந்த போதையை ஊட்டுவதாகக் கருதப்படுகின்றது.
# முருகாற்றுப்படை

முருகாற்றுப்படை என்னும் பெயரில் ஐந்து நூல்கள் உள்ளன.
- திருமுருகாற்றுப்படை – சங்ககால நக்கீரர் பாடிய நூல்
சித்தாந்தம் என்னும் இதழில் அருணகிரிநாதர் பாடியனவாக நான்கு நூல்கள் காட்டப்பட்டுள்ளன.
- அருள்முருகாற்றுப்படை
:இது 69 அடிகள் கொண்ட ஆசிரியப்பா. இதன் முதலிலும் முடிவிலும் இரண்டு வெண்பாக்கள் இணைக்கப்பட்டுள்ளன.
- பொருள்முருகாற்றுப்படை
:35 அடிகள் கொண்ட ஆசிரியப்பா
- அணிமுருகாற்றுப்படை
:41 அடிகள் கொண்ட ஆசிரியப்பா
- வருமுருகாற்றுப்படை
:64 அடிகள் கொண்ட ஆசிரியப்பா. இது கந்தர் சஷ்டி கவசத்தில் உள்ளது போன்ற நடையினைக் கொண்டுள்ளது.
என்பன அவை.
# முருகாற்றுப்படை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஈரோடு புத்தகத் திருவிழா

**ஈரோடு புத்தகக் கண்காட்சி ** அல்லது **ஈரோடு புத்தகத் திருவிழா** என்பது தமிழ்நாட்டின் ஈரோடு மாநகரில் “மக்கள் சிந்தனைப் பேரவை” என்கிற அமைப்பின் மூலம் ஆண்டுதோறும் வ உ சி பூங்காவில் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் மற்றும் இந்தியாவின் முக்கிய பதிப்பகங்கள் சிலவும் கலந்து கொள்கின்றன. 2005 ஆம் ஆண்டு முதல் இந்தக் கண்காட்சி ஆண்டுதோறும் நடத்தப் பெற்று வருகின்றது.
# ஈரோடு புத்தகத் திருவிழா

## கண்காட்சி அரங்குகள்

12 நாட்கள் நடத்தப் பெறும் இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படும். இந்தக் கடைகளில் புத்தகங்கள் விற்பனைக்காக காட்சிப்படுத்தப்படும். பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படும்.
# ஈரோடு புத்தகத் திருவிழா

## 2014 வருடத்திற்கான ஈரோடு புத்தகத் திருவிழா

ஆகஸ்ட் 1-இல் ஈரோடு, வ.உ.சி. பூங்கா மைதானத்தில் துவங்கியது. ஆகஸ்டு 12 வரை நடைபெற்றது. ஆகஸ்டு 1 மாலை ஆறு மணிக்கு இசையமைப்பாளர் இளையராஜா துவக்கி வைத்தார்.
"தமிழ்வேள் கோ.சாரங்கபாணி நினைவு உலகத் தமிழர் படைப்பரங்கம்' என்ற உலகத் தமிழர் படைப்புகளுக்கான அரங்கில் பிற நாடுகளில் வசிக்கும் படைப்பாளர்களின் படைப்புகள் அறிமுகப்படுத்தப்பட்டது.
# ஈரோடு புத்தகத் திருவிழா

## 2014 வருடத்திற்கான ஈரோடு புத்தகத் திருவிழா

### கருத்தரங்கம்

இக்கண்காட்சியில் மாலை 5. 30 மணிக்கு முக்கிய எழுத்தாளர்கள், தமிழறிஞர்கள் பங்கேற்கும் சொற்பொழிவுகள், கருத்தரங்குகள் போன்றவை இடம் பெற்றன.
# ஈரோடு புத்தகத் திருவிழா

## 2014 வருடத்திற்கான ஈரோடு புத்தகத் திருவிழா

### திட்டமிடப்பட்ட சிறப்புரை நிகழ்ச்சிகள்: ஆகஸ்ட் 2014

| தேதி | நேரம் | தலைப்பு/நிகழ்ச்சி | தலைவர்கள் |  |
| --- | --- | --- | --- | --- |
| ஆகஸ்ட் 1 | மாலை 6 மணி | தொடக்க விழா | இசையமைப்பாளர் இளையராஜா |  |
| ஆகஸ்ட் 2 | மாலை 6 மணி | தன்னம்பிக்கைத் தமிழ் | சுகி.சிவம் |  |
| ஆகஸ்ட் 3 | மாலை 6 மணி | கவியரங்கம் | கவிஞர் அப்துல் ரகுமான் |  |
| ஆகஸ்ட் 4 | மாலை 6 மணி | இன்னிசை நிகழ்ச்சி | புஷ்பவனம் குப்புசாமி, அனிதா குப்புசாமி குழுவினர் |  |
| ஆகஸ்ட் 5 | மாலை 6 மணி | இலக்கியத்தில் பெண்கள் | சொற்பொழிவாளர் நெல்லை கண்ணன் |  |
| ஆகஸ்ட் 6 | மாலை 6 மணி | பட்டிமன்றம் | பேராசிரியர் சாலமன் பாப்பையா |  |
| ஆகஸ்ட் 7 | மாலை 6 மணி | கசடறக் கற்க | பேராசிரியர் கு.ஞானசம்பந்தன் |  |
| ஆகஸ்ட் 8 | மாலை 6 மணி | அறிவே கடவுள் | கவிஞர் வைரமுத்து |  |
| ஆகஸ்ட் 9 | மாலை 6 மணி | மண் பயனுற வேண்டும் | பேராசிரியர் இளம்பிறை மணிமாறன் |  |
| ஆகஸ்ட் 10 | மாலை 6 மணி | வாழ்க்கை ஒரு வானவில் | நடிகர் சிவகுமார் |  |
| ஆகஸ்ட் 11 | மாலை 6 மணி | கம்பன் என்றொரு மானுடம் | ஆன்மிகச் சொற்பொழிவாளர் இலங்கை ஜெயராஜ் |  |
| ஆகஸ்ட் 12 | மாலை 6 மணி | நிறைவு விழா | முன்னாள் குடியரசுத் தலைவர் ஏ.பி.ஜெ. அப்துல் கலாம் | } |
# முத்தி விநாயகர் அகவல்

**முத்தி விநாயகர் அகவல்** என்னும் நூல் அருணகிரிநாதர் செய்தார் என்னும் போலிக் குறிப்போடு அச்சிடப்பட்டுள்ளது.  
ஆத்திசூடி நூலில் காணப்படுவது போல ‘அ’ எழுத்து மோனையில் தொடங்கி ‘வௌ’ வரை உள்ள எழுத்து மோனைகளைக் கொண்டு தமிழ் நெடுங்கணக்கு எழுத்து வரிசையில் அடிகள் தொடுக்கப்பட்டுள்ளன.  
ஒவ்வொரு அடியும் “நமோ நமோ” என்று முடிகிறது.
# முத்தி விநாயகர் அகவல்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஏ. எஸ். ராகவன்

**ஏ. எஸ். ராகவன்** (1928 - சூலை 8, 2012) தமிழக எழுத்தாளர். 1960கள்-70களில் ஆனந்த விகடன், கல்கி, கலைமகள், அமுதசுரபி உள்ளிட்ட இதழ்களில் சிறுகதைகள், தொடர்கதைகள், குறும்புதினங்கள் எழுதியவர். தமிழ், ஆங்கிலம் உள்ளிட்ட மொழிகளில் புலமை பெற்றவர்.
# ஏ. எஸ். ராகவன்

## வாழ்க்கைச் சுருக்கம்

திருச்சி அருகில் அமராவதி நதி ஓடும் கரூர் இவர் பிறந்த ஊர். இவரின் தந்தையின் சொந்த ஊர் கரூர் அருகில் உள்ள புதுப்பாளையம்.
சென்னை நங்கநல்லூரில் வசித்து வந்தவர். இவர் எழுத்தாளர்கள் சைலஜா, ராஜரிஷி, மற்றும் நாராயணன் ஆகியோரின் தந்தையும், எழுத்தாளர் இந்திரா சௌந்தரராஜனின் பெரியப்பாவும் ஆவார்.
# ஏ. எஸ். ராகவன்

## எழுத்துலகில்

தம் எழுத்துலக வாழ்வை 1950களில் தொடங்கிய இராகவனின் முதல் சிறுகதை "சலீமா பேகம்" ஆனந்த விகடனில் வெளி வந்தது. அதன்பின் புதினங்கள், சிறுகதைகள், நாடகங்கள் பல எழுதினார். கல்கி, கலைமகள், தினமணி கதிர் எனப் பல பத்திரிகைகளில் தொடர்ந்து எழுதினார். தினமணி நிறுவனத்தின் மாத வெளியீடாக வெளிவந்து கொண்டிருந்த "கதைக்கதிர்" இதழில் மாத நாவல்களும் எழுதினார். புகழ்பெற்ற இவரது "மனிதன்" என்ற புதினம் முழுக்க முழுக்க இவரது சொந்த ஊர் பற்றியது.  
திருச்சி ரெயில்வேயில் பணி புரிந்த ஏ. எஸ். ராகவன் திருச்சி எழுத்தாளர் சங்கத்தின் செயலாளராகப் பல ஆண்டுகள் இருந்திருக்கிறார்.  
15 நாவல்கள், சுமார் 250 சிறுகதைகள், நூற்றுக்கணக்கான வானொலி நாடகங்கள், மூன்று மேடை நாடகங்கள் எனத் தற்கால இலக்கியத்திற்கான இவருடைய பங்களிப்பு அதிகம். "மலர்ந்த மனம்", "உயிர் நோன்பு" போன்ற நாவல்களும், "அன்பின் வழி", "உணர்வின் விழிப்பு" போன்ற சிறுகதைத் தொகுதிகளும் வாசகர்களால் மறக்க முடியாதவை.”யாத்திரை” என்ற நாவல் கல்கி இதழில் தொடர்கதையாக வெளிவந்துள்ளது.
# ஏ. எஸ். ராகவன்

## எழுதிய நூல்கள் சில

- சாவை வென்ற வீரர், வாழ்க்கை வரலாறு (1965)
- தீர்த்தக் கரையினிலே
- உயிர் நோன்பு (புதினம், 1962)
- சுயம்வரம்
- மலர்ந்த மனம் (புதினம்)
- அன்பின் வழி (சிறுகதைகள்)
- உணர்வின் விழிப்பு (சிறுகதைகள்)
# சீன உள்நாட்டுப் போர்

சீன உள்நாட்டுப் போர் (1927–1950, ஆனாலும் சிலர் இன்னும் நடந்து கொண்டிருப்பதாக வாதிடுகிறார்கள்) ஆனது குவோமின்டாங்கால் (KMT) நடத்தப்பட சீனக் குடியரசின் தேசியவாத அரசு மற்றும் சீனப் பொதுவுடமைக் கட்சி ஆகியவற்றிற்கிடையே ஒருவர் மற்றொருவருடைய எல்லையைக் கட்டுப்படுத்த இடம்பெற்ற உள்நாட்டுப் போர் ஆகும். இதுவே இரண்டு நடப்பிலுள்ள நாடுகளான தைவானில் சீனக் குடியரசு மற்றும் மத்திய சீனாவில் மக்கள் சீனக் குடியரசு ஆகிய இரண்டும் உருவாக வழிவகுத்தது. மேலும் இவையிரண்டுமே சீனாவின் சட்டப்பூர்வமான அரசு தான்தான் என கோருகின்றன.
# பரமஹம்சதாசன்

**பரமஹம்சதாசன்** (திசம்பர் 16, 1916 - சனவரி 1965) இலங்கையில், புகழ்பெற்ற தமிழ்க்கவிஞராக விளங்கியவர். இவர் பிறப்பால் தமிழ்நாட்டினர். சிவகங்கை மாவட்டம், திருப்பத்தூர் வட்டம், *அதிகரம்* என்ற சிற்றூரில் திரு. முத்துப்பழனியப்பர்- திருமதி அழகம்மை இணையருக்கு, 16.12.1916இல் தலைப்பிள்ளையாகத் தோன்றியவர். இவரது இயற்பெயர் சுப்பராமன்.
# பரமஹம்சதாசன்

## வாழ்க்கைக் குறிப்பு

இக்கவிஞர் பல காரணங்களால் 1962 மத்தியக் காலத்தில் இலங்கையிலிருந்து அவர் தமிழகத்திற்குத் திரும்பினார். இலங்கைத் தமிழர் தேசிய கீதத்தை உருவாக்கிய பெருமையுடையவர் இவர். “இலங்கைத் தமிழரசுக் கட்சியினால் அங்கீகரிக்கப்பட்ட தமிழர் தேசிய கீதத்தை உருவாக்கிய பெருமை கவிஞர் பரமஹம்சதாசனுக்கு உரியதாகும். இந்த நாட்டின் அநீதியானதொரு அரசியல் சட்டத்திற்குப் பலியாகி அவர் தமது தாய்நாடு திரும்ப நேரிட்டிருப்பினும்கூட, அவர் கவியுலகில் தமது தேன்சொட்டும் பாக்களால் ஏற்படுத்திய விழிப்புணர்ச்சிக்கு இலக்கிய அன்பர்கள் என்றும் நன்றியுடையவர்களாக இருப்பார்கள்...” என்று இலங்கையின் அந்நாளைய மட்டக்களப்பு முதல் நாடாளுமன்ற உறுப்பினர் திரு.செ. இராசதுரை பாராட்டியுள்ளார். கவியோகி சுத்தானந்த பாரதியார் மீது பக்தியும் மதிப்பும் கொண்டிருந்தார் பரமஹம்சதாசன். தன் மீது இவர் பாடியுள்ள பாடல்களை கவியோகி அவர்கள் தாம் இயற்றிய பாரதசக்தி மாககாவியத்தின் பிற்காலப் பதிப்புகளின் முகப்புப்பகுதியில் பெருமையோடு இணைத்து வெளியிட்டுக் கொண்டார். பொதுவுடைமைக் கட்சித் தலைவர் ஜீவா இலங்கைக்குச் சென்றிருந்த காலத்தில், அவரோடு உடனுறைந்து பழகியவர் பரமஹம்சதாசன். சுவாமி சித்பவானந்தா, சுவாமி சச்சிதானந்தா, தவத்திரு குன்றக்குடி அடிகளார், திருலோகசீதாராம், துறைவன் முதலியவர்களுடன் நெருங்கிப் பழகியவர். இவர் இறுதிக்காலம் வரை பிரம்மச்சரியாகவே வாழ்ந்தார்.
# பரமஹம்சதாசன்

## எழுத்துலகில்

சுப்பராமன் இளம்வயதிலேயே பணியின் காரணமாக, இலங்கைக்குச் சென்றார். அங்கே மட்டக்களப்பு நகரில் தனியார் நிறுவனங்களில் பணிபுரிந்தார். இயல்பாகவே, உணர்ச்சியும், தமிழார்வமும் நிறைந்த இவரை, மட்டக்களப்புமண் கவிஞராக்கியது. அந்த நகரத்தின் ஸ்ரீராமகிருஷ்ண மடத்தின் தொடர்பு இவரை ஸ்ரீராமகிருஷ்ண பரமஹம்சரின் தாசனாக்கியது. கி.பி. 1945முதல் இவரது கவிதைகள் இலங்கைத் தமிழ் இதழ்களில் வெளிவரத்தொடங்கின
# பரமஹம்சதாசன்

## படைப்புகள்

மகாகவிதாகூர் பாடிய (Fruit Gathering) ‘கனிகொய்தல்’ என்ற கவிதை நூலையும், கீதாஞ்சலியையும் மரபுக்கவிதை வடிவில் தமிழுக்குத் தந்த தகைசால் பெருங்கவிஞர் இவர். இவற்றுள் ‘கனிகொய்தல்’ நூலைத் ‘தீங்கனிச்சோலை’ என்ற பெயரில் இலங்கை நாவலப்பிட்டி ஆத்மஜோதி நிலையம், 1963இல் பதிப்பித்து வெளியிட்டது மகாகவி தாகூரின் தீங்கனிச்சோலை (Fruit Gathering) நூலும் கவிதை மணிமாலை என்னும் அளவால் சிறிய நூலும் தவிர, அக்கால இதழ்களில் வெளிவந்தவையும், கையெழுத்துப் பிரதிகளாக உள்ளவையுமான பிற கவிதைகள் மூன்று தொகுப்புகளாக, தேசியக் கவிதைகள், பக்திக்கவிதைகள், பல்சுவைக் கவிதைகள் என்ற பகுப்புகளில் வெளியிடப் பெற்றுள்ளன. குன்றக்குடி திருவண்ணாமலை ஆதீனக் கவிஞர் மரு.பரமகுரு இத்தொகுப்புகளின் பதிப்பாசிரியர் ஆவார். இத்தொகுப்புகளுக்கு தவத்திரு குன்றக்குடி பொன்னம்பல அடிகளார், கவிஞர் சிற்பி பாலசுப்பிரமணியம், கிருங்கை சேதுபதி ஆகியோர் அணிந்துரை வழங்கியுள்ளனர்.  
1962இல் தமிழகம் வந்த கவிஞர் பரமஹம்சதாசன் நீண்ட நாட்கள் உடல் நலம் குன்றியிருந்து தமது 49ஆவது வயதின் தொடக்கத்தில் 1965 சனவரியில் அவர் சொந்த ஊரான அதிகாரத்தில் காலமானார். அவர் இல்லத்தோட்டத்தில் அவரது திருவுடல் அடக்கம் செய்யப்பெற்றது.
# போர்ட் லூயிஸ்

**போர்ட் லூயிஸ்** (, ), மொரீசியஸ் நாட்டின் தலைநகரமும் மிகப்பெரிய நகரமும் ஆகும். இது இந்தியப் பெருங்கடலில் உள்ள ஒரு துறைமுக நகராகும். இது போர்ட் லூயிஸ் மாவட்டத்திலுள்ளது. 2010 டிசம்பரில், நிர்வாக மாவட்டத்தின் மக்கட்டொகை 128,483 ஆகவும் பெருநகரப் பிரதேசத்தின் மக்கட்டொகை 148.416 ஆகவும் மதிப்பிடப்பட்டுள்ளது.
# போர்ட் லூயிஸ்

## வரலாறு

போர்ட் லூயிஸ் 1638 ஆம் ஆண்டிலேயே ஒரு துறைமுகமாகப் பயன்படுத்தப்பட்டது. 1735இல் பிரெஞ்சு அரசின் கீழ் இது மொரீசியசின் நிர்வாக மையமாக உருவானது.
# நவின்சந்திரா ராம்கூலம்

**நவீன்சந்திர ராம்கூலம்** (*Navinchandra Ramgoolam*, பிறப்பு: 14 சூலை 1947) மொரிசியசு அரசியல்வாதியும், மருத்துவரும் ஆவார். 2024 நாடாளுமன்றத் தேர்தலைத் தொடர்ந்து இவரது "மாற்றத்துக்கான கூட்டணி" பெரு வெற்றி பெற்றதை அடுத்து, மூன்றாவது முறையாக மொரிசியசின் பிரதமரானார். மொரிசியசின் அரசியல் வரலாற்றில் முக்கிய ஆளுமையாக இவர் உள்ளார். மொரிசியசுத் தொழிற் கட்சியின் தலைவராகவும் இவர் உள்ளார்.  
ராம்கூலம் முதல் முறையாக திசம்பர் 1995 முதல் செப்டம்பர் 2000 வரை பிரதமராக இருந்தார், பின்னர் அக்டோபர் 2000 முதல் சூலை 2005 வரை மீண்டும் எதிர்க்கட்சித் தலைவராக இருந்தார். 2005 சூலை 5 தேர்தலில், இவரது அலையன்ஸ் சோசியல் கூட்டணி வெற்றி பெற்றதை இரண்டாவது முறையாக பிரதமரானார். 2014 வரை பதவி வகித்தார்.  
நவின் ராம்கூலம் போர்ட் லூயிஸ் நகரில் பிறந்தார். இவரது பெற்றோர் சிவசாகர் ராம்கூலம், சுசில் ராம்கூலம் ஆவர். அயர்லாந்தில் உள்ள டப்லினில் மருத்துவப் படிப்பை மேற்கொண்டார். இவரது தந்தை மொரிசியசின் முதல் முதலமைச்சராகவும் பிரதம மந்திரியாகவும், ஆளுநராகவும் இருந்தவர்.
# அனெரூட் ஜக்நாத்

**அனெரூட் ஜக்நாத்** மொரிசியசு அரசியல்வாதி ஆவார். இவர் 2003 முதல் 2012 வரை மொரிசியசின் குடியரசுத் தலைவராகப் பணியாற்றினார். இவர் 1982 முதல் 1995 வரையும், 2000 முதல் 2003 வரையும் பிரதமராகப் பணியாற்றினார். இவர் 35 ஆண்டுகள் நாடாளுமன்ற உறுப்பினராக இருந்துள்ளார். இவரது மகன் பிரவிந்த் நிதியமைச்சராகப் பணியாற்றியுள்ளார். இவர் ராம்போ என்ற செல்லப் பெயருடன் அழைக்கப்படுகிறார்.
# பரலி சு. நெல்லையப்பர்

**பரலி சு. நெல்லையப்பர்** (செப்டம்பர் 18, 1889 - மார்ச்சு 28, 1971) கவிஞர், எழுத்தாளர், இதழாளர், பதிப்பாளர், விடுதலைப் போராட்ட வீரர், வ.உ.சி.க்குத் தொண்டர், சுப்பிரமணிய பாரதிக்குப் புரவலர் என்னும் பன்முகம் கொண்டவர்.
# பரலி சு. நெல்லையப்பர்

## குடும்பம்

தமிழ்நாட்டின் திருநெல்வேலி மாவட்டத்தில் உள்ள பரலிக்கோட்டை என்னும் சிற்றூரில் 1889ஆம் ஆண்டு செப்டம்பர் திங்கள் 18ஆம் நாள் சுப்பிரமணிய பிள்ளை, முத்துலட்சுமி அம்மாள் என்னும் இணையரின் மூன்று ஆண் மக்களுள் இரண்டாவது மகவாகப் பிறந்தார். இவர் சென்னைக்கு அருகிலுள்ள குரோம்பேட்டையில் 1971ஆம் ஆண்டு மார்ச்சு திங்கள் 28ஆம் நாள் மறைந்தார்.  
நெல்லையப்பருக்கு மூத்தவர் பரலி சு. சண்முகசுந்தரம்பிள்ளை. இவர் வ.உ.சிதம்பரனாரோடு இணைந்து அவர்தம் சுதேசி இயக்கத்தைப் பரப்புவதிலும் வலுப்படுத்துவதிலும்
முனைப்போடு இருந்தவர். சுதேசி கப்பல் கம்பெனியின் பங்குகள் பலவற்றை திருச்சி மற்றும் திருச்சி மாவட்டத்தின் பல இடங்களில் விற்றுப் பல்லாயிரம் ரூபாயைத் திரட்டிக் கொடுத்தவர். அன்றைய மதுரை மாவட்டம் வத்தலக்குண்டில் பிறந்த சுப்பிரமணிய சிவாவை தூத்துக்குடிக்கு அழைத்து வந்து வ.உ.சிக்கு அறிமுகம் செய்து வைத்தவர். சுப்பிரமணிய சிவத்தால் வந்தே மாதரம் பிள்ளை என அழைக்கப்பட்டார்.  
நெல்லையப்பருக்கு இளையவர் பரலி சு. குழந்தைவேலன். நெல்லையப்பரோடு இணைந்து வ.உ.சி.யின் கப்பல் கம்பெனியில் கணக்கராக வேலைப் பார்த்தவர். பின்னாளில் லோகோபகாரி என்னும் இதழை நடத்துவதில் நெல்லையப்பருக்குத் துணைநின்றவர்.  
நெல்லையப்பர் திருமணம் செய்துகொள்ளவில்லை. எனவே, தன்னுடைய இறுதிக் காலத்தில் பூங்கோதை என்னும் பெண்ணைத் தத்தெடுத்து வளர்த்தார்.
# பரலி சு. நெல்லையப்பர்

## கல்வியும் இளமைக்காலமும்

நெல்லையப்பர் மெட்ரிக்குலேசன் வரை பள்ளியில் படித்தவர். அதற்கு அப்பால் தமிழிலக்கிய, இலக்கணங்களைக் கற்று, கவிதை எழுதும் திறமை பெற்றிருந்தார். 1907ஆம் ஆண்டில் பள்ளிப் படிப்பை முடித்த சில நாள்களிலேயே தூத்துக்குடியில் வ.உ.சி. நடந்திய சுதேசி கப்பல் கம்பெனியில் கணக்கராகப் பணியாற்றத் தொடங்கினார். அவ்வாண்டில் மராட்டிய மாநிலத்திலுள்ள சூரத் நகரில் நடைபெற்ற இந்திய தேசிய காங்கிரசு மாநாட்டில் கலந்துக் கொள்வதற்கு வ.உ.சி. உள்ளிட்டவர்களைத் திரட்டுவதற்காகத் தூத்துக்குடிக்கு வந்த சி. சுப்பிரமணிய பாரதியை வ.உ.சி.யின் வீட்டில் முதன்முறையாகக் கண்டார். அங்கிருந்த பாரதியின் கவிதைகள் அடங்கிய நான்கு பக்க வெளியீடு ஒன்றைப் படித்தும் இந்தியா இதழைப் படித்தும் பாரதிபால் அன்பு கொண்டார்.